محمد الساسي مدير مركز الإمتحانات بوزارة التربية الوطنية و التكوين المهني كان غير كيضحك على راسو هادي واحد الأسبوع فاش قال فتصريحات صحفية أن الوزارة وسعيا منها إلى تضييق الخناق على الغشاشين فامتحانات الباكالوريا رفعت من عدد الحراس داخل قاعات الإمتحانات من جوج إلى ثلاثة. المعطيات لي حصلت عليها “كود” أكدت أن هاد الهضرة ما منها والو بحيت أن فقط جوج ديال الأساتذة هما لي حرسو التلاميذ هاد النهار فالإمتحان الجهوي والدليل الآخر على عدم صوابية كلام الساسي أن أوراق التحرير ديال الأجوبة فيها فقط خانتين باش المراقبين يكتبو فيها الأسماء ديالهوم زائد التوقيع في محاولة من وزارة بلمختار إلى تحميل هؤلاء مسؤولية غش التلاميذ باستعمال الهواتف الذكية. 
الساسي كان غير كيضحك على راسو. قاليك الوزارة رفعت من عدد المراقبين داخل قاعات الإمتحان من جوج إلى ثلاثة